CELEX: 62015TN0730
Language: ro
Date: 2015-12-18 00:00:00
Title: Cauza T-730/15 P: Recurs introdus la 18 decembrie 2015 de DI împotriva Ordonanței din 15 octombrie 2015 a Tribunalului Funcției Publice în cauza F-113/13, DI/EASO

14.3.2016   
            
            
               RO
            
            
               Jurnalul Oficial al Uniunii Europene
            
            
               C 98/46
            
         Recurs introdus la 18 decembrie 2015 de DI împotriva Ordonanței din 15 octombrie 2015 a Tribunalului Funcției Publice în cauza F-113/13, DI/EASO
   (Cauza T-730/15 P)
   (2016/C 098/61)
   Limba de procedură: engleza
   
      Părțile
   
   
      Recurent: DI (Bucureşti, România) (reprezentanţi: I. Vlaic şi G. Iliescu, avocaţi)
   
      Cealaltă parte din procedură: European Asylum Support Office (EASO)
   
      Concluziile
   
   Recurentul solicită Tribunalului:
   
               —
            
            
               anularea în întregime a Ordonanței Tribunalului Funcției Publice din 15 octombrie 2015 în cauza F-113/13;
            
         
               —
            
            
               admiterea recursului;
            
         
               —
            
            
               anularea deciziei EASO de concediere a recurentului și, în consecință, obligarea EASO la anularea tuturor efectelor juridice ale deciziei menționate și la repunerea în situația anterioară;
            
         
               —
            
            
               obligarea EASO la plata către recurent a sumei de 90 000 de euro, cu titlu de prejudiciu material, și a sumei de 500 000 de euro, cu titlu de prejudiciu moral, și
            
         
               —
            
            
               obligarea EASO la plata tuturor cheltuielilor efectuate de recurent în legătură cu reprezentarea legală în fața Tribunalului Funcției Publice în cauza F-113/13 și în legătura cu prezentul recurs.
            
         
      Motivele și principalele argumente
   
   În susținerea recursului, recurenta invocă trei motive.
   
               1.
            
            
               Primul motiv este întemeiat pe faptul că cererea recurentului era admisibilă și întemeiată, întrucât motivele și faptele menționate în reclamația transmisă în cursul procedurii administrative concordă cu cele prezentate în detaliu Tribunalului Funcției Publice.
            
         
               2.
            
            
               Al doilea motiv este întemeiat pe încălcarea principiului accesului la un proces echitabil și pe lipsa unei analize imparțiale în faza precontencioasă. Reclamația recurentului formulată în cursul procedurii administrative a fost respinsă de aceeași persoană care a decis inițial concedierea acestuia.
            
         
               3.
            
            
               Al treilea motiv este întemeiat pe încălcarea egalității de tratament de către Tribunalul Funcției Publice.